3. การประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์หรือบริการหลัก

  ธุรกิจหลักของบริษัท โนเบิล ดีเวลลอปเมนท์ จำกัด (มหาชน) และบริษัทย่อย มี 3 ธุรกิจ ดังนี้

I.  ธุรกิจพัฒนาอสังหาริมทรัพย์เพื่อขาย

  ธุรกิจพัฒนาอสังหาริมทรัพย์เพื่อขายมีอยู่หลายรูปแบบ อาทิเช่น ที่ดิน และบ้านเดี่ยว อาคารชุด
  อาศัยทั้งแนวราบและตึกสูง ปัจจุบันบริษัทและบริษัทย่อย
  มีโครงการแล้วเสร็จและโครงการที่อยู่ระหว่างการดำเนินการทั้งหมดรวม 11 โครงการดังนี้

+--------------------------------------+-------------------------------+
|   โครงการที่อยู่ระหว่างการขาย             | โครงการที่แล้วเสร็จ               |
|                                      |                               |
|   และโอนกรรมสิทธิ                      |                               |
+--------------------------------------+-------------------------------+
| 1.  โครงการโนเบิล พาร์ค                | 1.  โครงการโนเบิล โฮม          |
|                                      |                               |
| 2.  โครงการโนเบิล นีโอ ซิตี้              | 2.  โครงการเดอะ โนเบิล         |
|                                      |                               |
| 3.  โครงการโนเบิล เฮ้าส์ พญาไท          | 3.  โครงการโนเบิล ช้อยส์ ปิ่นเกล้า  |
|                                      |                               |
| 4.  โครงการโนเบิล เฮ้าส์ ร่วมฤดี          |                               |
|                                      |                               |
| 5.  โครงการโนเบิล ช้อยส์ วิภาวดี          |                               |
|                                      |                               |
| 6.  โครงการโนเบิล ทารา-เอกมัย พระราม 9 |                               |
|                                      |                               |
| 7.  โครงการโนเบิล วานา ปิ่นเกล้า         |                               |
|                                      |                               |
| 8.  โครงการโนเบิล วานา วัชรพล          |                               |
+--------------------------------------+-------------------------------+

I.  ธุรกิจรับจ้างสร้างบ้าน

  บริษัทได้จัดตั้งบริษัทย่อยและบริษัทร่วม
  เพื่อทำหน้าที่รับจ้างสร้างบ้านโดยเริ่มต้นจากการก่อสร้างบ้านบนที่ดินอันเป็นที่ตั้งโครงการของทางบริษัท
  และได้ทดลองระบบในการบริหารงานก่อสร้าง, ระบบงานทางนิติกรรม
  และระบบงานการบริการลูกค้าสำหรับโครงการดังกล่าวได้รับผลสำเร็จเป็นอย่างดี
  นอกจากนี้บริษัทยังเสนอบริการรับจ้างสร้างบ้านให้แก่ลูกค้าโดยทั่วไปอีกด้วย
  บริษัทย่อยและบริษัทร่วมที่ประกอบกิจการรับจ้างสร้างบ้านมี 3 บริษัทได้แก่

1.  บริษัท บ้านสุขสบาย จำกัด

2.  บริษัท เอส แอนด์ พี พร็อพเพอร์ตี้ แมเนจเมนท์ จำกัด

3.  บริษัท รีเสิร์ช แอนด์ คอนซัลแตนท์ จำกัด

    I.  ธุรกิจอื่น ๆ

  บริษัทดำเนินการในธุรกิจที่มีความสัมพันธ์เกี่ยวเนื่องกับธุรกิจหลักของบริษัทอีกด้วยโดยแบ่งออกเป็น

1.  ธุรกิจรับบริหารการพัฒนาโครงการ

2.  ธุรกิจรับบริหารโครงการหลังการส่งมอบแก่ลูกค้า

3.  ธุรกิจบริหารสินทรัพย์และหนี้สินให้แก่สถาบันการเงินและบริษัทบริหารสินทรัพย์ต่างๆ

รายละเอียดโครงการเพื่อขายที่ดำเนินการอยู่ในปัจจุบัน ณ 31 ธันวาคม 2544

[TABLE]

1.  ร้อยละของมูลค่าโครงการ

2.  ร้อยละของความคืบหน้าการขาย

3.  เป็นมูลค่าโครงการเฟส 1 และเฟส 2

รายละเอียดโครงการเพื่อขายในอดีต

+---------------+--------------+----------+----+------+------+------+
| โครงการ       | ลักษณะโครงการ | เจ้าขอ    | จ  | มูลค่า | ต้นทุน | ระยะ |
|               |              | งกรรมสิทธิ | ำน |      |      | เวลา |
| /เนื้อที่         |              |          | วน | โคร  | โคร  |      |
| (ไร่-งาน-วา)   |              |          |    | งการ | งการ | ก่อ   |
|               |              |          | ย  |      |      | สร้าง |
|               |              |          | ูนิต |      |      |      |
+---------------+--------------+----------+----+------+------+------+
|               |              |          |    | (ล้าน | (ล้าน |      |
|               |              |          |    | บาท) | บาท) |      |
+---------------+--------------+----------+----+------+------+------+
|   1. โนเบิล    | -            |   บ      | 1  | 668  | 466  | 2    |
|   โฮม         | บ้าน          | มจ.โนเบิล | 69 |      |      | 536- |
|               | เดี่ยวหลังคาโค้ง |          |    |      |      | 2537 |
|   /55-0-0     |              |   ดีเว    |    |      |      |      |
|               |              | ลลอปเมนท์ |    |      |      |      |
+---------------+--------------+----------+----+------+------+------+
|   2. เดอะ     | - บ้านเดี่ยว    |   บจ.ค   | 22 | 272  | 248  | 2    |
|   โนเบิล       |              | อนติเนนตัล |    |      |      | 537- |
|               |              |          |    |      |      | 2541 |
|   /6-2-73     |              |   ซิตี้     |    |      |      |      |
+---------------+--------------+----------+----+------+------+------+
|   3. โนเบิล    | - บ้านเดี่ยว    |   บ      | 1  | 174  | 243  | 2    |
|   ช้อยส์ ปิ่นเกล้า |              | มจ.โนเบิล | 37 |      |      | 539- |
|   / 38-0-28   |              |          |    |      |      | 2541 |
|               |              |   ดีเว    |    |      |      |      |
|               |              | ลลอปเมนท์ |    |      |      |      |
+---------------+--------------+----------+----+------+------+------+

หมายเหตุ ทั้งโครงการที่ดำเนินการอยู่ หรือโครงการในอดีต
บริษัทฯไม่มีรายการที่เกี่ยวโยงกันอันเข้าลักษณะการขายทรัพย์สินให้แก่ผู้บริหารหรือผู้ถือหุ้นรายใหญ่

รายละเอียดโครงการอสังหาริมทรัพย์เพื่อขาย

โครงการที่ดำเนินการอยู่ในปัจจุบัน

ปัจจุบันมีโครงการที่ยังคงดำเนินการอยู่ภายใต้บริษัทฯ และบริษัทย่อยทั้งสิ้น 8 โครงการ โดย 5
โครงการได้ดำเนินการก่อสร้างแล้วเสร็จพร้อมทั้งมีการขายโอนกรรมสิทธิให้แก่ลูกค้าแล้วเป็นจำนวนมาก
คงเหลือทรัพย์สินรอการขายและส่งมอบอยู่เพียงเล็กน้อย สำหรับโครงการโนเบิล ทารา
เอกมัย-พระราม 9, โนเบิล วานา ปิ่นเกล้า และ โนเบิล วานา วัชรพล
บริษัทฯได้พัฒนาโดยเริ่มดำเนินการก่อสร้างในปี 2544 และจะเปิดตัวอย่างเป็นทางการในไตรมาสที่
1 และไตรมาสที่ 2 ของปี 2545 และภายในปี 2545 บริษัทฯคาดว่าทั้ง 3
โครงการดังกล่าวจะมียอดขายและพร้อมโอนกรรมสิทธิ์ให้แก่ลูกค้าได้มากกว่าร้อยละ 70
ของมูลค่าโครงการ รายละเอียดของโครงการที่ดำเนินการอยู่ในปัจจุบันมีดังนี้

  1) โครงการโนเบิล พาร์ค

  เป็นโครงการแรกของบริษัท ซึ่งได้เริ่มจากการสร้างนวัตกรรมใหม่ในวงการที่อยู่อาศัย กล่าวคือ
  บริษัทได้พัฒนาที่อยู่อาศัยประเภท อาคารชุดแนวราบขึ้นเป็นแห่งแรกในประเทศไทย ภายใต้ชื่อว่า
  คอนโดเฮ้าส์ จำนวน 1,080 ยูนิต และนอกจากคอนโดเฮ้าส์แล้ว
  โครงการยังประกอบไปด้วยบ้านเดี่ยวหลังคาโค้งซึ่งมีเอกลักษณ์เป็นตัวของตัวเองอีก รวมทั้งสิ้น
  176 ยูนิต

  โครงการโนเบิล พาร์ค รองรับกลุ่มผู้บริโภคที่เป็นคนรุ่นใหม่เพิ่งเริ่มชีวิตการทำงาน
  รายได้ระดับปานกลางขึ้นไป ซึ่งเป็นผู้ที่มีแนวคิดแตกต่าง,
  ชื่นชมงานสร้างสรรค์และมีความมั่นใจในความเป็นตัวของตัวเอง
  มีความประสงค์อยากได้ที่พักอาศัยที่มีคุณภาพ ต้องการความสะดวกสบายในการอยู่อาศัย
  ซึ่งในโครงการมีสิ่งอำนวยความสะดวกอย่างครบถ้วน เช่น สโมสร, ภัตตาคาร, ศูนย์กีฬา
  และการบริการอื่นๆ รายละเอียดปรากฏดังนี้

  ที่ดิน โฉนดรวม 154-3-43 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  บริษัท บางพลีวิว จำกัด

  ที่ตั้ง ถนนสุขาภิบาล 6 (2.5 ก.ม.จากถนนบางนา-ตราด ก.ม. 12)

  ตำบลบางพลีใหญ่ อำเภอบางพลี จังหวัดสมุทรปราการ

  เจ้าของโครงการ บริษัท โนเบิล ดีเวลลอปเมนท์ จำกัด (มหาชน)

  บริษัท บางพลีวิว จำกัด

  บริษัท บ้านสุขสบาย จำกัด

  ลักษณะโครงการ 1. คอนโดเฮ้าส์ จำนวน 1,080
  ยูนิตซึ่งจัดแบ่งเป็นกลุ่มอาคารอย่างเป็นระเบียบ มีที่จอดรถสำหรับแต่ละยูนิต
  แต่ละกลุ่มอาคารจะมีอาคารจำนวน 120 ยูนิต เนื้อที่ใช้สอย 124 ตารางเมตรขึ้นไป แต่ละยูนิตมี
  2 ชั้น

  2. บ้านเดี่ยว เป็นบ้านเดี่ยวหลังคาโค้งจำนวน 176 ยูนิต มีเนื้อที่ใช้สอย 230-301
  ตารางเมตร แต่ละยูนิตมี 2 ชั้น โดยมีแบบบ้านให้เลือก 5 แบบ

  ประเภทโครงการ เป็นโครงการเพื่อขายทั้งหมด

  มูลค่าโครงการที่ขาย 1,912 ล้านบาท

  ราคาขาย คอนโดเฮ้าส์ ราคาตางรางเมตรละ 5,500 - 13,000 บาท

  บ้านเดี่ยว ราคายูนิตละ 2.5 – 5.6 ล้านบาท

  เริ่มเปิดขาย ธันวาคม 2534

  2) โครงการ โนเบิล นีโอ-ซิตี้

  โครงการ โนเบิล นีโอ ซิตี้
  เป็นโครงการที่บริษัทต้องการการนำเสนอรูปแบบการอยู่อาศัยแบบใหม่คือ บ้านเดี่ยวเชิงขยาย
  จำนวน 45 ยูนิต
  เป็นบ้านเดี่ยวที่ได้มีการเตรียมโครงสร้างไว้พร้อมสำหรับการขยายในอนาคตจากบ้าน 2 ชั้น 1
  ห้องนอน กลายเป็นบ้านเดี่ยว 3 ชั้น 5 ห้องนอน โดยลูกค้าสามารถเลือกบ้าน ณ
  ขั้นใดขั้นหนึ่งที่เหมาะที่สุด ในพื้นที่ 65-100 ตารางวา
  และต่อมาเมื่อมีความต้องการมากขึ้นก็สามารถต่อเติมได้ตามความต้องการ
  ซึ่งจะทำให้ลูกค้าสามารถประหยัดงบประมาณในการซื้อบ้านและดูแลรักษาบ้านของตนได้

  นอกจากบ้านเดี่ยวเชิงขยายแล้วในโครงการยังเสนออาคารชุดพักอาศัยเชิงราบที่เรียกว่า
  “กราวน์โดมิเนียม (GROUNDOMINIUM)” จำนวน 222 ยูนิต
  ซึ่งได้มีพัฒนาการในแง่ของผลิตภัณฑ์เหนือจากคอนโดเฮ้าส์ในโครงการโนเบิล พาร์ค อาทิเช่น
  ระบบรักษาความปลอดภัยในแต่ละกลุ่มอาคาร, ลักษณะของการจัดกลุ่มอาคารในแต่ละ Cluster
  ให้มีจำนวนลดลงเพิ่มความเป็นส่วนตัว, และมีห้องชุด 3
  ประเภทที่แตกต่างกันให้เลือกแล้วแต่ความชอบของแต่ละลูกค้าแต่ละคนที่มีไลฟ์สไตล์ที่แตกต่างกัน
  นอกจากนี้ในโครงการยังประกอบด้วยสิ่งอำนวยความสะดวกหลากหลาย เช่น สถานที่เลี้ยงเด็ก,
  ภัตตาคาร, มินิมาร์ท, การให้บริการซักรีด, สระว่ายน้ำ, สนามเทนนิส และสนามพัดกอล์ฟ
  รายละเอียดปรากฏดังนี้

  ที่ดิน โฉนดรวม 142-1-86 ไร่

  กรรมสิทธิ์ บริษัท วิภาวิว จำกัด

  ที่ตั้ง ถนนนาวงประชาพัฒนา แขวงทุ่งสีกัน เขตดอนเมือง กรุงเทพฯ

  เจ้าของโครงการ บริษัท วิภาวิว จำกัด และ

  บริษัท เอส แอนด์ พี พร็อพเพอร์ตี้ แมเนจเมนท์ จำกัด

  ลักษณะโครงการ ประกอบด้วย

1.  บ้านเดี่ยวเชิงขยาย จำนวน 45 ยูนิต โดยเริ่มจากบ้านเดี่ยว 2 ชั้น เนื้อที่ใช้สอย 180
    ตารางเมตร ซึ่งสามารถขยายได้เต็มที่ถึง 4 ขั้นตอนเพิ่มเป็น 3 ชั้น เนื้อที่ใช้สอย 317
    ตารางเมตร

2.  GROUNDOMINIUM จำนวน 222 ยูนิต มีทั้งสิ้น 37 อาคาร แต่ละอาคารมี 3 ชั้น แต่ละชั้นมี 2
    ยูนิต

  ประเภทโครงการ เป็นโครงการเพื่อขายทั้งหมด

  มูลค่าโครงการที่ขาย 527 ล้านบาท

  ราคาขาย บ้านพร้อมที่ดิน ราคายูนิตละ 2.7 – 8.0 ล้านบาท

  อาคารชุด ราคาตารางเมตรละ 9,100 - 18,000 บาท

  เริ่มเปิดขาย พฤษภาคม 2536

  3) โครงการโนเบิล เฮ้าส์ พญาไท

  เป็นโครงการที่พักอาศัยอาคารสูงโครงการแรกของบริษัท
  ตั้งอยู่จุดศูนย์กลางของกรุงเทพคือริมถนนพญาไทติดสี่แยกศรีอยุธยา
  เน้นการออกแบบภายในเป็นพิเศษ คือจัดให้ยูนิตมีขนาดเล็ก 45 ตารางเมตร
  สามารถกั้นห้องนอนให้เป็นสัดส่วนได้ 1 ห้องนอน เนื่องจากการขยายพื้นที่ความกว้างของห้องเป็น
  6 เมตร และยังมีบริการลิฟวิ่งแคร์ เพื่อบริการผู้อยู่อาศัยให้สะดวกสบายอย่างแท้จริง
  เช่นบริการรับจอดรถ ส่งอาหารจากภัตตาคารถึงห้องชุด ส่งหนังสือพิมพ์ ทำความสะอาดห้อง
  เป็นต้น นอกจากนี้ในโครงการยังมีศูนย์สันทนาการโนเบิลด้วย
  เพื่อให้สมาชิกในคอนโดสนุกกับกิจกรรมที่ทางศูนย์จัดเตรียมให้ รายละเอียดปรากฏดังนี้

  ที่ดิน โฉนดรวม 2-0-26.7 ไร่

  กรรมสิทธิ์ บริษัท เวิร์ลไทม์ โฮลดิ้ง จำกัด

  ที่ตั้ง สี่แยกพญาไทตัดกับถนนศรีอยุธยา ถนนพญาไท เขตราชเทวี กรุงเทพฯ

  เจ้าของโครงการ บริษัท เวิร์ลไทม์ โฮลดิ้ง จำกัด

  ลักษณะโครงการ อาคารชุดพักอาศัย 29 ชั้น ประกอบด้วย

1.  ห้องชุดพักอาศัย 300 ยูนิต พื้นที่ใช้สอยมีตั้งแต่ 44 - 140 ตารางเมตร

2.  พื้นที่เพื่อการพาณิชย์และพื้นที่สำนักงาน 2,324 ตารางเมตร

  ประเภทโครงการ เป็นโครงการเพื่อขายทั้งหมด

  มูลค่าโครงการที่ขาย 781 ล้านบาท

  ราคาขาย ตารางเมตรละ 36,500 - 55,000 บาท

  เริ่มเปิดขาย เมษายน 2537

  4) โครงการโนเบิล เฮ้าส์ ร่วมฤดี

  นับเป็นโครงการที่สองของบริษัทที่ได้จับกลุ่มเป้าหมายในระดับราคาบนต่อจากโครงการเดอะโนเบิล
  ซึ่งแนวคิดในการพัฒนาโครงการคือการออกแบบเป็นโครงการอาคารชุดพักอาศัยในระดับราคาสูงตั้งอยู่กลางใจเมืองคือซอยร่วมฤดี

  ที่ดิน 234 ตารางวา

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยร่วมฤดี ถนนวิทยุ เขตปทุมวัน กรุงเทพฯ

  เจ้าของโครงการ บริษัท โนเบิล ดีเวลลอปเมนท์ จำกัด (มหาชน)

  ลักษณะโครงการ คอนโดมิเนียมหรูทันสมัยสูง 7 ชั้น 23 ยูนิต
  ด้วยความเป็นส่วนตัวสูงสุดเพียงชั้นละ 4 ยูนิตเท่านั้น มีพื้นที่ใช้สอย 114-263 ตารางเมตร
  ภายในแต่ละห้องชุดได้รับการจัดพื้นที่ใช้สอยอย่างลงตัว 3 ห้องนอน 2 ห้องน้ำ ห้องครัว
  ห้องนั่งเล่น และส่วนรับประทานอาหารและส่วนคนรับใช้ สำรองที่จอดรถไว้ครบทุกยูนิต
  การเข้าออกด้วยประตูรีโมตคอนโทรล พร้อมสิ่งอำนวยความสะดวกทั้งสระว่ายน้ำและห้องซาวน์น่า

  ประเภทโครงการ เป็นโครงการเพื่อขายทั้งหมด

  มูลค่าโครงการที่ขาย 143 ล้านบาท

  ราคาขาย ตารางเมตรละ 42,600 - 69,000 บาท

  เริ่มเปิดขาย กุมภาพันธ์ 2538

โครงการโนเบิลช้อยส์ (Noble Choice)

  นับเป็นโครงการบ้านเดี่ยว ที่บริษัทได้เล็งเห็นศักยภาพของทำเลที่ตั้ง
  ตลอดจนรูปแบบของสินค้าและบริการที่จะเสนอต่อลูกค้า
  ซึ่งจะสามารถสร้างความแปลกใหม่ควบคู่กับความมีคุณภาพสูงให้แก่ลูกค้าจุดเด่นของโครงการนี้อยู่ที่รูปแบบของบ้าน
  ซึ่งบริษัท ฯ ได้นำเสนอคุณประโยชน์ที่เหนือกว่าให้กับลูกค้าในประเด็นสำคัญ ดังนี้

  ทางเลือกที่จะตอบสนองต่อความต้องการอย่างสูงสุด
  เนื่องจากบริษัทได้เล็งเห็นถึงแนวคิดการอยู่อาศัยที่ว่า "การปลูกเรือนจะต้องตามใจผู้อยู่อาศัย"
  บริษัทจึงนำเสนอแนวคิดใหม่ซึ่งให้เจ้าของบ้านแต่ละคนกำหนดรูปแบบของรายละเอียดบ้านตนเอง
  ทั้งภายนอกและภายใน ซึ่งบริษัทได้นำเสนอทางเลือกในบ้าน Noble Choice ถึง 952,580
  ทางเลือก

  การปฏิวัติเทคโนโลยีในการก่อสร้าง ด้วยระบบการก่อสร้างแบบ “NOBLE STEEL - TECH”
  เป็นระบบการก่อสร้างที่นำเอาโครงเหล็ก (STUD) ผ่านกระบวนการเคลือบกันสนิม
  (GALVANIZATION) มาเป็นโครงสร้างหลักของบ้าน แล้วบุด้วยแผ่นฉนวนกันความร้อน
  (INSULATION) ซึ่งระบบการก่อสร้างแบบนี้จะมีข้อดีคือ
  การประหยัดพลังงานและอนุรักษ์สิ่งแวดล้อม,
  ความแข็งแรงทนทานเหนือว่าระบบการก่อสร้างแบบเดิม ๆ,
  ความสวยงามและประณีตในคุณภาพทุกรายละเอียดของการอยู่อาศัย,
  การตระเตรียมความพร้อมที่มากกว่าสำหรับลูกค้า ด้วยงานระบบต่าง ๆ
  และการเสนอทางเลือกในองค์ประกอบของบ้านทั้งภายนอกและภายใน

  โครงการ Noble Choice จึงเป็นโครงการที่บริษัทฯภูมิใจเพื่อเสนอแนวคิด "ความสุขเป็นแสน
  ปรับได้ไม่ซ้ำตามใจคุณ" โดยโครงการ Noble Choice เปิดให้ลูกค้าเลือก 2 ทำเล คือ
  “โนเบิล ช้อยส์ ปิ่นเกล้า” และ “โนเบิล ช้อยส์ วิภาวดี”

  5) โครงการโนเบิลช้อยส์ วิภาวดี

  ที่ดิน โฉนดรวม 142-1-86 ไร่

  กรรมสิทธิ์ บริษัท วิภาวิว จำกัด

  ที่ตั้ง ถนนนาวงประชาพัฒนา แขวงทุ่งสีกัน เขตดอนเมือง กรุงเทพฯ

  เจ้าของโครงการ บริษัท วิภาวิว จำกัด

  ลักษณะโครงการ บ้านเดี่ยว 10 ยูนิต พื้นที่ใช้สอย ตั้งแต่ 124 – 200 ตารางเมตร

  ที่ดิน 196 แปลง เนื้อที่ตั้งแต่ 52 - 143 ตารางวา

  ประเภทโครงการ เป็นโครงการเพื่อขายทั้งหมด แบบบ้านมีให้เลือก 3 แบบ คือ แบบบ้าน

  IKON ขนาด 124 ตรม. 2 ชั้น 3 ห้องนอน 2 ห้องน้ำ

  INSPIRE ขนาด 180 ตรม. 2 ชั้น 3 ห้องนอน 3 ห้องน้ำ

  IDEAL ขนาด 200 ตรม. 2 ชั้น 3 ห้องนอน 3 ห้องน้ำ

  มูลค่าโครงการที่ขาย 389 ล้านบาท

  ราคาขาย บ้านเดี่ยว ราคายูนิตละ 3.2 – 8.7 ล้านบาท

  ที่ดิน ราคาตารางวาละ 20,500 – 36,000 บาท

  เริ่มเปิดขาย เมษายน 2539

  6) โครงการโนเบิล ทารา เอกมัย-พระราม 9

  โนเบิล ทารา มีที่มาจากคำว่า “ธารา” ในภาษาสันสกฤตซึ่งแปลว่า “น้ำ”
  จึงมีแนวคิดการออกแบบบ้านที่โล่ง โปร่ง สบาย
  สดใสเป็นธรรมชาติด้วยรั้วสูงคลุมด้วยพันธุ์ไม้รอบโครงการพร้อมสระว่ายน้ำที่ให้ความเป็นส่วนตัวอย่างที่สุด
  ซึ่งแนวคิดของการออกแบบบ้านรูปตัว C ของโนเบิล ทารา
  จะทำให้ผู้อยู่อาศัยใกล้ชิดกับธรรมชาติได้ไม่ว่าจะอยู่ส่วนใดของบ้าน นอกจากนี้
  โครงการยังมีข้อได้เปรียบและโดดเด่นกว่าคู่แข่งขันอย่างมากในด้านทำเลที่ตั้ง จึงนับว่าโนเบิล
  ทารา เอกมัย-พระราม 9
  เป็นโครงการบ้านเดี่ยวในอาณาเขตส่วนตัวของการพักผ่อนในเมืองที่สมบูรณ์แบบที่สุดอย่างแท้จริง
  โดยจากโครงการสู่ย่านธุรกิจใจกลางกรุงเทพฯ ใช้เวลาเพียง 15 นาทีเท่านั้น
  ดังแนวคิดหลักของโครงการที่ว่า “ธรรมชาติกลางบ้าน ณ บ้านกลางเมือง”

  ที่ดิน โฉนดรวม 30-0-25.7 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยลาดพร้าว 94 ถนนลาดพร้าว แขวงวังทองหลาง

  เขตบางกะปิ กรุงเทพฯ

  เจ้าของโครงการ บริษัท โนเบิล ดีเวลลอปเมนท์ จำกัด (มหาชน)

  ลักษณะโครงการ บ้านเดี่ยว 63 ยูนิต พื้นที่ใช้สอย ตั้งแต่ 149-260 ตารางเมตร

  ที่ดิน 5 แปลง เนื้อที่เฉลี่ย 273 ตารางวา

  ทาวน์เฮ้าส์ 110 ยูนิต และโฮมออฟฟิศ 2 ยูนิต (ขายตามสภาพ)

  ประเภทโครงการ เป็นโครงการเพื่อขายทั้งหมด

  มูลค่าโครงการที่ขาย 662 ล้านบาท

  ราคาขาย บ้านเดี่ยว ราคายูนิตละ 5.16-12.25 ล้านบาท

  ที่ดินราคาตารางวาละ 47,000 – 62,000 บาท

  เริ่มเปิดขาย พฤศจิกายน 2544

  โครงการโนเบิล วานา ( Noble Wana)

  “วนา” ซึ่งหมายถึง “ป่า” ในภาษาสันสกฤตเป็นที่มาของแนวคิดของโนเบิล วานา
  ซึ่งเป็นโครงการบ้านพักในแนวคิดใหม่ ที่เสมือนนำรีสอร์ทมาไว้ที่บ้าน
  ให้ได้พักผ่อนแบบเข้าถึงธรรมชาติได้ทุกวัน
  ด้วยพื้นที่ใช้สอยเชื่อมต่อกับธรรมชาติทั้งมุมมองและความรู้สึก
  โดยเชื่อมโยงระหว่างแนวคิดแบบตะวันออกและตะวันตกไว้ด้วยกัน
  พร้อมสโมสรและสระว่ายน้ำซึ่งถูกออกแบบโดยคำนึงถึงความเป็นส่วนตัวของผู้อยู่อาศัย
  ซึ่งให้ความรู้สึกถึงความแตกต่างจากโครงการอื่น ๆ ในตลาดอสังหาริมทรัพย์โดยสิ้นเชิง โนเบิล
  วานาจึงเหมาะสมอย่างยิ่งสำหรับการอยู่อาศัย
  ด้วยผังโครงการที่สมบูรณ์แบบและจุดเด่นด้านแนวคิดของบ้าน โดยมีทำเลให้ลูกค้าเลือกได้ 2 แห่ง
  คือ โนเบิล วานา ปิ่นเกล้า และ โนเบิล วานา วัชรพล

  7) โครงการโนเบิล วานา ปิ่นเกล้า

  ที่ดิน โฉนดรวม 42-0-94.3 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนปิ่นเกล้านครชัยศรี กม.15 แขวงศาลาธรรมสพน์

  เขตทวีวัฒนา กรุงเทพฯ

  เจ้าของโครงการ บริษัท โนเบิล ดีเวลลอปเมนท์ จำกัด (มหาชน)

  ลักษณะโครงการ บ้านเดี่ยว 104 ยูนิต พื้นที่ใช้สอย ตั้งแต่ 185-297 ตารางเมตร

  ที่ดิน 26 แปลง เนื้อที่เฉลี่ย 121 ตารางวา

  ประเภทโครงการ เป็นโครงการเพื่อขายทั้งหมด

  มูลค่าโครงการที่ขาย 618 ล้านบาท

  ราคาขาย บ้านเดี่ยว ราคายูนิตละ 3.5-8.9 ล้านบาท

  ที่ดิน ราคาตารางวาละ 29,000 – 36,500 บาท

เริ่มเปิดขาย ตุลาคม 2544

  8) โครงการโนเบิล วานา วัชรพล

  ที่ดิน โฉนดรวม 52-2-05 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ซอยร่วมมิตรพัฒนา ถนนวัชรพล แขวงท่าแร้ง เขตบางเขน กรุงเทพฯ

  เจ้าของโครงการ บริษัท โนเบิล ดีเวลลอปเมนท์ จำกัด (มหาชน)

  ลักษณะโครงการ บ้านเดี่ยว 158 ยูนิต พื้นที่ใช้สอย ตั้งแต่ 185 – 297 ตารางเมตร

  ประเภทโครงการ เป็นโครงการเพื่อขายทั้งหมด

  มูลค่าโครงการที่ขาย 802 ล้านบาท

  ราคาขาย บ้านเดี่ยว ราคายูนิตละ 3.8-8.0 ล้านบาท

  ที่ดิน เริ่มต้นราคาตารางวาละ 28,500 บาท

  เริ่มเปิดขาย ไตรมาสที่ 2 ของปี 2545

โครงการในอดีต

โครงการในอดีตที่บริษัทพัฒนาและดำเนินการขายพร้อมทั้งโอนกรรมสิทธิแล้วทั้งโครงการ
ประกอบด้วย 3 โครงการ รายละเอียดดังนี้

1) โครงการโนเบิล โฮม

  ภายใต้ความคิดที่ว่า “เพราะความคิดใหม่ ๆ ได้เกิดขึ้นทุกวันบนโลก
  บ้านจึงไม่จำเป็นที่จะต้องจบลงที่ความคุ้นเคย” บ้านเดี่ยวหลังคาโค้งในโครงการโนเบิลโฮม
  จึงเป็นบ้านเดี่ยวที่ได้ออกแบบให้สะท้อนถึงความมีเอกลักษณ์และแนวคิดที่แตกต่างของผู้เป็นเจ้าของบ้าน
  ซึ่งเป็นครั้งแรกที่บริษัทได้นำเสนอบ้านเดี่ยวที่นอกจากจะมีการออกแบบที่มีประโยชน์ใช้สอยอย่างครบถ้วนเน้นความเป็นส่วนตัวในการพักอาศัย
  เนื่องจากขนาดของโครงการกำลังพอเหมาะ บริษัทยังได้นำเสนอโครงสร้างของหลังคาแบบใหม่
  (Metal Sheet)
  ที่มีรูปแบบทันสมัยและเป็นวัสดุที่มีความสามารถในการกันความร้อนและคงทนมากกว่าวัสดุหลังคาประเภทใด
  ๆ ที่ได้เคยมีการใช้งานมา

  ที่ดิน โฉนดรวม 55-0-0 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนสุขาภิบาล 6 (2 กม. จากถนนบางนา-ตราด ก.ม.12)

  เจ้าของโครงการ บริษัท โนเบิล ดีเวลลอปเมนท์จำกัด (มหาชน)

  ลักษณะโครงการ บ้านเดี่ยวหลังคาโค้งจำนวน 169 ยูนิตมีเนื้อที่ใช้สอย 230-301 ตารางเมตร
  แต่ละยูนิตมี 2 ชั้น

  ประเภทโครงการ เป็นโครงการเพื่อขายทั้งหมด

  มูลค่าโครงการที่ขาย 668 ล้านบาท

  ราคาขาย ราคายูนิตละ 2.4 – 9.3 ล้านบาท

  เริ่มเปิดขาย สิงหาคม 2535

  2) โครงการ เดอะ โนเบิล

  นับเป็นโครงการแรกของบริษัทที่ได้จับกลุ่มเป้าหมายในตลาดระดับบน
  ซึ่งแนวคิดในการพัฒนาโครงการคือการออกแบบเป็นโครงการบ้านเดี่ยวระดับราคาสูง
  จำนวนเพียง 22 ยูนิต ซึ่งมีสถานที่ตั้งอยู่ใจกลางเมืองคือซอยนวลน้อย ถนนเอกมัย 22
  โครงการเน้นความเป็นส่วนตัว
  โดยการออกแบบบ้านให้มีสวนอยู่กลางบ้านและจัดช่องเปิดภายในบ้านใช้ประโยชน์จากสวนกลางบ้านดังกล่าว
  รายละเอียดปรากฏดังนี้

  ที่ดิน โฉนดรวม 6-2-73 ไร่

  กรรมสิทธิ์ บริษัท คอนติเนนตัลซิตี้ จำกัด

  ที่ตั้ง ถนนสุขุมวิท 63 แยกซอยเอกมัย 22

  เจ้าของโครงการ บริษัท คอนติเนนตัลซิตี้ จำกัด

  ลักษณะโครงการ บ้านเดี่ยวระดับหรู 22 ยูนิต เนื้อที่ตั้งแต่ 78 - 135 ตารางวา
  มีพื้นที่ใช้สอยตั้งแต่ 400-700 ตารางเมตร มีแบบบ้านให้เลือก 3 แบบ

  ประเภทโครงการ เป็นโครงการเพื่อขายทั้งหมด

  มูลค่าโครงการที่ขาย 272 ล้านบาท

  ราคาขาย ราคายูนิตละ 10.0 - 19.5 ล้านบาท

  เริ่มเปิดขาย กรกฎาคม 2536

3) โครงการโนเบิล ช้อยส์ ปิ่นเกล้า

  ดังที่ได้กล่าวมาแล้วถึงแนวคิด “ความสุขเป็นแสน ปรับได้ไม่ซ้ำแบบตามใจคุณ“
  ที่บริษัทเสนอเพื่อตอบสนองต่อความต้องการอย่างสูงสุด
  โดยให้เจ้าของบ้านแต่ละคนกำหนดรูปแบบของรายละเอียดบ้านด้วยตนเอง
  พร้อมทั้งปฏิวัติเทคโนโลยีในการก่อสร้าง ด้วยระบบการก่อสร้างแบบ “NOBLE STEEL - TECH”

  ที่ดิน โฉนดรวม 38-0-28 ไร่

  กรรมสิทธิ์ บริษัท โนเบิล ดีเวลลอปเมนท์ จำกัด (มหาชน)

  ที่ตั้ง ถนนเลียบคลองทวีวัฒนา เขตตลิ่งชัน กรุงเทพฯ

  เจ้าของโครงการ บริษัท โนเบิล ดีเวลลอปเมนท์ จำกัด (มหาชน)

  ลักษณะโครงการ บ้านเดี่ยว 8 ยูนิต พื้นที่ใช้สอย ตั้งแต่ 124 – 200 ตรม.

  ที่ดิน 137 แปลงเนื้อที่ตั้งแต่ 52 - 192 ตารางวา

  ประเภทโครงการ เป็นโครงการเพื่อขายทั้งหมด แบบบ้านมีให้เลือก 3 แบบ คือ แบบบ้าน

  IKON ขนาด 124 ตรม. 2 ชั้น 3 ห้องนอน 2 ห้องน้ำ

  INSPIRE ขนาด 180 ตรม. 2 ชั้น 3 ห้องนอน 3 ห้องน้ำ

  IDEAL ขนาด 200 ตรม. 2 ชั้น 3 ห้องนอน 3 ห้องน้ำ

  มูลค่าโครงการที่ขาย 174 ล้านบาท

  ราคาขาย บ้านเดี่ยว ราคายูนิตละ 3.7 – 5.8 ล้านบาท

  ที่ดิน ราคาตารางวาละ 16,000 – 27,900 บาท

  เริ่มเปิดขาย เมษายน 2539

1.  การตลาดและภาวะการแข่งขัน

    1.  นโยบายการตลาดและกลยุทธ์ในการแข่งขัน

-   กลยุทธ์ในการแข่งขัน

  บริษัทได้วางเป้าหมายองค์กร (Corporate Mission) เพื่อเป็นแนวทางในการดำเนินงาน
  ดังนี้

-   บริษัทจะเป็นผู้บุกเบิกและเป็นผู้นำ ในการออกแบบ และ สร้างสรรค์โครงการ
    และการบริการของบริษัท ซึ่งเป็นนวัตกรรม (Product Innovation Leader)
    ในการเสนอที่อยู่อาศัยที่มีคุณค่า และคุณภาพสูง และสร้างเอกลักษณ์เฉพาะตัวให้กับผู้อยู่อาศัย

  เพื่อให้บริษัทได้บรรลุถึงเป้าหมายองค์กรที่ได้กำหนดไว้ บริษัทได้กำหนดแนวนโยบายกลยุทธ์
  (Corporate Strategy) ดังนี้

นโยบายการเป็นผู้นำทางด้านผลิตภัณฑ์

  บริษัทมุ่งเน้นที่จะนำเสนอสินค้าที่มีแนวคิดสร้างสรรค์ที่นำเอาเทคโนโลยี
  และการออกแบบที่แตกต่าง เพื่อนำเสนอคุณภาพของสินค้าและบริการที่ดีที่สุดให้แก่ลูกค้า
  จากการวิเคราะห์ทางด้านกลยุทธ์
  บริษัทพบว่าภาวะอุตสาหกรรมของบ้านและที่อยู่อาศัยที่มีเพื่อขายโดยทั่ว ๆ ไป
  จะมีรูปแบบการออกแบบบ้านที่มิได้มีความแตกต่างกันมากนัก (Low Product
  Differentiation Industry)
  การเลือกซื้อของผู้บริโภคจึงเป็นเพียงการเปรียบเทียบเพียงแค่ ระหว่างคุณภาพ
  ความเชื่อถือในตัวบริษัท กับราคาที่สามารถบริโภคได้
  ความต้องการหลายๆอย่างของผู้บริโภคจึงถูกจำกัดอยู่ภายใต้กรอบที่ผู้ประกอบการได้กำหนดขึ้น
  ส่งผลทำให้ผู้บริโภคไม่สามารถที่จะได้สินค้าที่ตรงตามความต้องการของตน
  หรือสร้างสรรค์เอกลักษณ์ที่เป็นความรู้สึกเฉพาะตนได้

  จากแนวคิดดังกล่าวนี้เอง
  บริษัทจึงสร้างสรรค์ผลิตภัณฑ์ให้มีลักษณะฉีกแนวของรูปแบบที่เป็นอยู่ในตลาดออกไป
  ดังจะเห็นได้จากลักษณะโครงการต่างๆของบริษัทที่มีความเป็นเอกลักษณ์เฉพาะตัว
  และสามารถตอบสนองความต้องการของลูกค้าได้ทั้งในเรื่อง รูปแบบของบ้าน และสภาพแวดล้อม
  ตลอดจนภาพลักษณ์ของโครงการหลังการเข้าอยู่อาศัยได้เป็นอย่างดี

  สำหรับในปี 2544
  บริษัทได้มีการเปลี่ยนแปลงรูปแบบการออกแบบบ้านให้แตกต่างจากบ้านในรูปแบบเดิม ๆ
  ที่มีอยู่ในตลาด โดยการออกแบบมุ่งเน้นสนองตอบความต้องการของผู้อยู่อาศัย
  และให้มีความหลากหลายมากขึ้นโดยได้มีการพัฒนาโครงการ โนเบิล ทารา และโครงการโนเบิล
  วานา ขึ้น ทั้งสองโครงการ บริษัทได้ยึดเอาแนวการออกแบบที่ยังคงสไตล์ทันสมัย
  แตกต่างในลักษณะ Modernism และ Minimalist และนำมาผสมผสานกับ
  แนวคิดการตกแต่งแบบ Oriental Style และยังใช้แนวคิดการวางตัวบ้านเป็นรูปตัว C
  เพื่อที่จะสร้างพื้นที่สันทนาการ กลางบ้านอาทิ สระว่ายน้ำ ขึ้นมา
  แนวคิดดังกล่าวนี้ได้ทำให้แบบบ้านใหม่ของบริษัทสามารถจับกลุ่มลูกค้าที่มีกำลังซื้อสูง และ
  ขยายฐานลูกค้า ออกจากกลุ่มเดิมซึ่งเป็นกลุ่มคนที่อายุน้อยไปยังกลุ่มที่มีอายุมากขึ้นได้

  นโยบายการให้บริการอย่างครบวงจร

  บริษัทได้ตั้งเป้าหมาย และปลูกฝังให้พนักงานทุกคนในองค์กรได้เข้าใจว่า
  การที่ลูกค้าตัดสินใจซื้อบ้านกับทางบริษัท
  ไม่ได้หมายความว่าจะเป็นจุดจบของความสัมพันธ์ระหว่างเรากับลูกค้า
  หากแต่เป็นจุดเริ่มต้นของความสัมพันธ์ที่จะเริ่มพัฒนางอกเงยขึ้นตามกาลเวลาที่ค่อย ๆ ผ่านไป
  ขึ้นอยู่กับความประทับใจในบริการที่ได้รับจากทางบริษัท
  บริษัทจึงได้ริเริ่มการบริการคุณภาพที่หลากหลาย ได้แก่

-   การบริการเลือกวัสดุ และอุปกรณ์ต่าง ๆ และการควบคุมคุณภาพงานก่อสร้างภายในตัวบ้าน
    ตัวแทนของบริษัทจะเป็นผู้แนะนำและให้คำปรึกษาถึงประเภทของวัสดุต่าง ๆ
    ที่บริษัทได้นำเสนอให้เลือก
    และคอยควบคุมผลงานการก่อสร้างให้ได้เป็นไปตามมาตรฐานที่บริษัทได้กำหนดไว้

-   บริการ Noble Club ซึ่งจะเป็นศูนย์สุขภาพที่เปิดบริการแก่ลูกค้าทุก ๆ โครงการของบริษัท
    ที่ได้สมัครเป็นสมาชิก ลูกค้าสามารถที่จะเลือกใช้บริการทางด้านการกีฬา และสันทนาการต่าง
    ๆ

  นโยบายการกำหนดราคา

  ในด้านของนโยบายราคา
  เนื่องจากลักษณะธรรมชาติของสินค้าประเภทที่อยู่อาศัยเป็นสินค้าที่มีราคาสูง
  ลูกค้าจึงต้องพิจารณาสินค้าอย่างรอบคอบก่อนการตัดสินใจ
  ดังนั้นบริษัทจึงมุ่งเน้นที่จะนำเสนอสินค้าที่มีคุณภาพสูงสุดโดยใช้นโยบายราคาที่มีความเหมาะสมกับกลุ่มเป้าหมายของทางบริษัทและสร้างจุดต่างในด้านความประหยัดค่าใช้จ่ายทั้งในระยะสั้นและระยะยาวให้แก่ลูกค้า
  ดังนี้

-   ในโครงการที่ผ่านมาของทางบริษัท และรวมไปถึงโครงการในอนาคต
    บริษัทจะรวมอุปกรณ์พื้นฐาน และการตกแต่งภายในขั้นพื้นฐานไว้ในราคาขาย
    และจะจัดให้มีการอนุมัติสินเชื่อสำหรับอุปกรณ์เหล่านั้นรวมไปกับตัวบ้าน
    ซึ่งจะทำให้ลูกค้าสามารถประหยัดค่าใช้จ่ายในการตกแต่งภายในลง
    แทนที่จะต้องชำระเป็นเงินก้อนหลังจากบ้านเสร็จ
    ลูกค้าสามารถเลือกที่จะผ่อนชำระรายการการตกแต่ง
    หรืออุปกรณ์พื้นฐานดังกล่าวในเทอมการชำระเงินระยะยาวได้

-   การจัดหาสินเชื่อที่อยู่อาศัยให้แก่ลูกค้า
    บริษัทได้มีการจัดการดำเนินการติดต่อกับสถาบันการเงินหลายรายในหนึ่งโครงการ
    เพื่อให้ลูกค้าได้เปรียบเทียบข้อเสนอต่าง ๆ ของสถาบันการเงิน นอกจากนี้แล้ว
    บริษัทยังได้จัดหน่วยงานประสานงานกับทางสถาบันการเงินเพื่อทำให้การติดต่อขอสินเชื่อเป็นไปได้อย่างราบรื่นอีกด้วย

    -   กลุ่มลูกค้าเป้าหมาย

  ลูกค้าเป้าหมายของบริษัทคือ
  ผู้ที่มีระดับรายได้ปานกลางถึงระดับรายได้สูงที่ต้องการที่อยู่อาศัยในเขตกรุงเทพและปริมณฑล
  ซึ่งในปี 2544 บริษัทได้มุ่งเน้น ไปยังกลุ่มลูกค้าที่มีระดับรายได้ตั้งแต่ 60,000 บาทต่อเดือนขึ้นไป
  โดยเป็นผู้มีความต้องการที่อยู่อาศัยที่มีสไตล์ และมีเอกลักษณ์สะท้อนถึงความเป็นตัวของตัวเอง

-   การจำหน่าย และช่องทางการจัดจำหน่าย

  เพื่อเป็นการสนับสนุนกลยุทธ์ของบริษัท ที่จะให้บริการที่ดียิ่งขึ้นสำหรับลูกค้า
  นอกเหนือจากการจัดจำหน่ายที่สำนักงานขาย และสำนักงานใหญ่
  รวมถึงการจัดทำบ้านตัวอย่างเพื่อที่จะแสดงให้ลูกค้าได้เห็นถึงบ้านที่ตนกำลังจะตัดสินใจซื้อ

  นอกจากนี้บริษัทยังใช้สื่อที่มีประสิทธิภาพการเข้าถึงลูกค้าสูงแต่ค่าใช้จ่ายต่ำและก่อให้เกิดผลด้านการขายได้เป็นอย่างดี
  โดยปัจจุบันบริษัทใช้สื่อตรงไปยังลูกค้าที่ต้องการซื้อบ้าน ไม่ว่าจะเป็น Direct Mail
  หรือสื่อผ่านทางระบบ Internet โดยลูกค้าสามารถค้นหาข้อมูลโครงการของบริษัทฯ
  รวมทั้งข้อเสนอพิเศษในแต่ละโครงการ ข้อมูลเกี่ยวกับบริษัท หรือข่าวสารต่างๆ ได้ที่ Web Site
  ของบริษัท www.noblehome.com

1.  ภาวะอุตสาหกรรมและการแข่งขัน

  ในช่วง 2 ไตรมาสแรกของปี 2544
  เศรษฐกิจโดยรวมของประเทศมีแนวโน้มปรับตัวในทิศทางที่ดีขึ้น
  โดยเฉพาะอย่างยิ่งภาคอสังหาริมทรัพย์
  เนื่องมาจากมีปัจจัยที่เอื้ออำนวยต่อการฟื้นตัวหลายประการไม่ว่าจะเป็นมาตรการของภาครัฐที่ออกมากระตุ้นธุรกิจอสังหาริมทรัพย์อย่างต่อเนื่อง
  ตลอดจนการแข่งขันเพื่อให้สินเชื่อที่อยู่อาศัยของสถาบันการเงินโดยการลดดอกเบี้ย
  ล้วนแต่เป็นปัจจัยที่ส่งเสริมธุรกิจอสังหาริมทรัพย์ทั้งสิ้น ทั้งนี้หลังไตรมาส 3 ธุรกิจต่าง
  ๆที่มีแนวโน้มจะดีขึ้น
  ต่างต้องหยุดชะงักลงเนื่องมาจากเหตุวินาศกรรมเดือนกันยายนในประเทศสหรัฐอเมริกาที่ส่งผลกระทบต่อเศรษฐกิจทั่วโลก
  รวมถึงประเทศไทย และเนื่องจากความไม่มั่นใจทำให้ผู้บริโภคต่างชะลอการตัดสินใจซื้อที่อยู่อาศัย
  ทำให้ธุรกิจอสังหาริมทรัพย์ได้รับผลกระทบอย่างหลีกเลี่ยงไม่ได้

  อย่างไรก็ดี จากวิกฤตการณ์ที่เริ่มคลี่คลายในปัจจุบัน
  ทำให้เศรษฐกิจของประเทศเริ่มปรับตัวดีขึ้นอย่างต่อเนื่อง และเนื่องจากธุรกิจอสังหาริมทรัพย์
  เป็นภาคธุรกิจที่มีความสำคัญต่อระบบเศรษฐกิจอย่างมาก
  โดยมูลค่ารวมของธุรกิจคิดเป็นกว่าร้อยละ 25 ของผลผลิตมวลรวมประชาชาติ (GDP)
  นอกจากนี้ธุรกิจอสังหาริมทรัพย์นี้ยังเกี่ยวเนื่องกับธุรกิจอื่นอีกหลายธุรกิจ
  ดังนั้นรัฐบาลจึงมีนโยบายสนับสนุนธุรกิจอสังหาริมทรัพย์ โดยการออกมาตรการต่าง ๆ
  เพื่อฟื้นฟูธุรกิจอสังหาริมทรัพย์อย่างต่อเนื่องทั้งด้านอุปสงค์ และอุปทาน
  โดยมาตรการฟื้นฟูธุรกิจอสังหาริมทรัพย์ที่สำคัญมีดังนี้

1.  มาตรการด้านอุปสงค์เพื่อกระตุ้นกำลังซื้อที่อยู่อาศัยโดยแบ่งออกเป็น

    -   มาตรการด้านภาษี โดยให้ผู้ซื้อสามารถนำดอกเบี้ยเงินกู้ยืมเพื่อซื้อ เช่าซื้อ
        หรือสร้างอาคารที่อยู่อาศัย และเงินดาวน์ในส่วนที่ไม่เกิน 100,000 บาทมาหัก
        ลดหย่อนในการคำนวณภาษีเงินได้

    -   โครงการให้สินเชื่อเพื่อซื้อที่อยู่อาศัยสำหรับข้าราชการ และพนักงานรัฐวิสาหกิจ
        โดยผ่านทางกองทุน กบข. ซึ่งทำให้เพิ่มกำลังซื้อของกลุ่มข้าราชการ
        และพนักงานรัฐวิสาหกิจ โดยสามารถกู้เงินเพื่อซื้อที่อยู่อาศัยได้เต็มวงเงิน 100 %
        ในอัตราดอกเบี้ยที่ต่ำถึง 30 ปี

    -   การขยายระยะเวลาของมาตรการลดหย่อนค่าธรรมเนียมการโอน และ
        ภาษีธุรกิจเฉพาะออกไปจนถึงสิ้นปี 2545

2.  มาตรการด้านอุปทานได้แก่ การจัดตั้งบรรษัทบริหารสินทรัพย์ไทย (Thai Asset
    Management Corporation) หรือ TAMC
    เพื่อแก้ปัญหาโดยการรับโอนหนี้สินที่ไม่ก่อให้เกิดรายได้จากสถาบันการเงิน
    ทำให้สถาบันการเงินเหล่านั้นสามารถปล่อยสินเชื่อใหม่ให้แก่ผู้ประกอบการ
    ทำให้ผู้ประกอบการเหล่านั้นมีแหล่งเงินทุนเพื่อพัฒนาโครงการต่อไปได้

3.  การจัดตั้งกองทุนรวมระหว่างประเทศ
    โดยมีวัตถุประสงค์เพื่อนำไปลงทุนในธุรกิจอสังหาริมทรัพย์
    รวมถึงการผ่อนคลายกฎเกณฑ์ในการจัดตั้งกองทุนอสังหาริมทรัพย์

4.  สถาบันการเงินต่างยังคงแข่งขันกันเพื่อปล่อยสินเชื่อเพื่อซื้อที่อยู่อาศัย
    โดยการลดอัตราดอกเบี้ยอย่างต่อเนื่อง

  มาตรการข้างต้นล้วนสนับสนุนและกระตุ้นภาคธุรกิจอสังหาริมทรัพย์
  แต่เนื่องจากมาตรการบางอย่างยังไม่ส่งผลในทางปฏิบัติ
  โดยเฉพาะอย่างยิ่งการผลักดันให้สถาบันการเงินปล่อยสินเชื่อใหม่เพื่อพัฒนาโครงการให้แก่ผู้ประกอบการ
  ดังนั้นปัจจุบันคงมีแต่ผู้ประกอบการที่มีฐานะมั่นคงและได้รับความเชื่อถือเท่านั้นที่จะได้รับการสนับสนุนเงินทุนเพื่อนำมาพัฒนาโครงการ
  ผู้ประกอบการส่วนน้อยที่เหลืออยู่ต้องสร้างความมั่นใจโดยเสนอโครงการที่มีคุณภาพและรูปแบบที่สามารถตอบสนองความต้องการของผู้บริโภคได้

  แม้ในภาวะที่สถาบันการเงินต่างเข้มงวดการปล่อยสินเชื่อเพื่อพัฒนาโครงการแก่ผู้ประกอบการอื่น
  สำหรับบริษัทฯ ในปี 2544
  บริษัทฯได้รับการสนับสนุนสินเชื่อเพื่อพัฒนาโครงการที่บริษัทฯได้ลงทุนซื้อจากกองทุนและบริษัทบริหารสินทรัพย์ของสถาบันการเงินต่าง
  ๆ ที่ได้ทยอยขายทรัพย์สิน โดยในปี 2544 บริษัทฯได้ลงทุนซื้อทรัพย์สินบน 4 ทำเล
  ซึ่งล้วนแต่เป็นทำเลที่มีศักยภาพในการพัฒนาโครงการทั้งสิ้น

  แนวโน้มของธุรกิจอสังหาริมทรัพย์ในปี 2545 ยังคงมีแนวโน้มที่ดีขึ้นอย่างต่อเนื่อง
  โดยเฉพาะอย่างยิ่งตลาดบ้านเดี่ยว และคอนโดมีเนียม
  สาเหตุหลักเนื่องจากอุปทานที่หดหายไปในช่วง 3 ปีที่ผ่านมา
  รวมถึงอัตราดอกเบี้ยที่ยังคงอยู่ในระดับต่ำ
  และมาตรการที่สนับสนุนภาคธุรกิจอสังหาริมทรัพย์ของรัฐบาลข้างต้น
  แต่ทั้งนี้การฟื้นตัวของภาคธุรกิจอสังหาริมทรัพย์จะส่งผลดีแต่เฉพาะกับผู้ประกอบการบางรายที่สามารถสร้างความมั่นใจให้แก่ทั้ง
  ลูกค้าผู้ซื้อบ้าน และสถาบันการเงินที่จะให้การสนับสนุนสินเชื่อเท่านั้น
  ดังนั้นการแข่งขันในภาวะปัจจุบัน
  จะมีผู้ประกอบการเพียงน้อยรายที่สามารถกลับเข้าดำเนินธุรกิจได้
  โดยผู้ประกอบการเหล่านั้นต้องแข่งขันกันทั้งในด้านของคุณภาพและราคา
  อนึ่งจากความพร้อมทั้งด้านแหล่งเงินทุนของบริษัทฯ
  ประกอบกับกลยุทธ์ในการพัฒนาโครงการโดยจะนำเสนอโครงการที่มุ่งเน้นการออกแบบที่สร้างความแตกต่างและสามารถตอบสนองความต้องการของลูกค้า
  รวมถึงแผนการขยายการลงทุนโดยการซื้อทรัพย์สินอย่างต่อเนื่องในช่วงที่เป็นจุดต่ำสุดของราคา
  ทำให้บริษัทอยู่ในฐานะที่มีศักยภาพในการทำกำไรเพื่อขยายกิจการได้ต่อไป

1.  การผลิตหรือการจัดหาผลิตภัณฑ์เพื่อจำหน่าย

  ขั้นตอนการพัฒนาและการก่อสร้าง

1.  ศึกษาและวิเคราะห์ความเป็นไปได้

  ศึกษาและวิเคราะห์รูปแบบความเป็นไปได้ของโครงการทั้งทางด้านการตลาดอาทิเช่น
  ขนาดโครงการ, วิจัยและพัฒนาแบบบ้านหรืออาคารชุด, ทำเลที่ตั้ง, กลุ่มลูกค้าเป้าหมาย
  และทางด้านการเงิน อาทิเช่น ต้นทุนของโครงการ, ผลตอบแทนของโครงการ
  ตลอดจนเงินทุนในโครงการ

2.  จัดหาที่ดิน

  ดำเนินการจัดหาที่ดินในรูปแบบ, ขนาด และทำเลที่ต้องการ

3.  วางรูปแบบการพัฒนาโครงการและจัดหาแหล่งเงินกู้

  วางผังและออกแบบโครงการ รวมถึงการติดต่อสถาบันการเงินเพื่อการพัฒนาโครงการ

4.  สร้างบ้านตัวอย่างและสำนักงานขาย

  จัดสร้างบ้านตัวอย่างและสำนักงานขายในโครงการ

5.  ขออนุญาตปลูกสร้างและติดต่อหน่วยราชการที่เกี่ยวข้อง

  ดำเนินการขออนุญาตปลูกสร้าง, จัดสรรที่ดิน, ประปา, ไฟฟ้า ฯลฯ

6.  ดำเนินการด้านการตลาด

-   วางแผนการตลาด, กำหนดราคาขาย

-   วางแผนการโฆษณาประชาสัมพันธ์

-   วางแผนการชำระเงินของลูกค้าพร้อมทั้งอำนวยความสะดวกโดยจัดหาแหล่งเงินกู้ให้กับลูกค้าเมื่อมีการโอนกรรมสิทธิ์

7.  ดำเนินการก่อสร้าง

-   จัดหาผู้บริหารงานการก่อสร้างเพื่อควบคุมงาน, ให้คำแนะนำด้านการก่อสร้าง
    และการคัดเลือกผู้รับเหมา

-   จัดหาผู้รับเหมาโดยวิธีการเสนอราคาการก่อสร้างตามแบบ

-   ดำเนินการก่อสร้าง

-   ควบคุมงานและติดตามผลการปฏิบัติงานการก่อสร้าง

-   ดำเนินขั้นตอนก่อนการโอน

  • บริษัทเข้าตรวจสอบคุณภาพ

  • ลูกค้าเข้าตรวจสอบก่อนการโอน

8.  ส่งมอบและโอนกรรมสิทธิ์

  ส่งมอบและโอนกรรมสิทธิ์ให้แก่ลูกค้าภายหลังจากที่ได้รับการตรวจสอบจากลูกค้าเรียบร้อยแล้ว

9.  การให้บริการหลังการขาย

-   จัดตั้งทีมบริการซ่อมบำรุงตลอด 24 ชั่วโมง

-   จัดให้มีบริการต่างๆอาทิ เช่น Property Management Services, ร้านอาหาร,
    มินิมาร์ท, บริการทำความสะอาด และบริการซักรีดเสื้อผ้า เป็นต้น

  ข้อมูลเกี่ยวกับวัตถุดิบ

1.  ที่ดินเพื่อการพัฒนา

  แหล่งที่มา

  การจัดหาที่ดินเพื่อการพัฒนาของบริษัทเดิมบริษัทจะมาจากแหล่งต่าง ๆ ดังนี้

-   จากเจ้าของที่ดินโดยตรงโดยเจ้าของที่ดินอาจเป็นผู้มาเสนอขาย
    หรือบริษัทอาจเป็นผู้เข้าไปเสนอซื้อ
    หากพื้นที่นั้นเป็นพื้นที่ที่มีศักยภาพสูงและอยู่ในความต้องการของบริษัท

-   จากสถาบันการเงิน หรือ บริษัทบริหารสินทรัพย์สถาบันการเงิน
    ซึ่งได้นำสินทรัพย์ที่ได้มีการเจรจารับคืนจากลูกหนี้มาจำหน่าย

-   จากนายหน้าขายที่ดิน นำมาเสนอให้เลือก

-   จากการลงโฆษณา ประกาศรับซื้อที่ดินในหนังสือพิมพ์ หรือนิตยสารที่เกี่ยวข้อง
    ซึ่งบริษัทได้มีการออกแบบระบบสารสนเทศที่ทันสมัย
    ในการเก็บรวบรวมและประมวลผลที่ดินที่มีศักยภาพในการพัฒนา
    ผู้บริหารของบริษัทสามารถที่จะนำเอาข้อมูลที่เกี่ยวกับที่ดินที่มาเสนอขายมาใช้วิเคราะห์ได้อย่างมีประสิทธิภาพ

  จากวิกฤติเศรษฐกิจที่ทำให้สถาบันการเงินจำนวนมากถูกปิดดำเนินกิจการ
  โดยองค์การปฎิรูประบบสถาบันการเงินได้นำสินเชื่อธุรกิจของสถาบันการเงินที่ถูกปิดออกทำการประมูล
  การประมูลดังกล่าวจึงเป็นช่องทางใหม่ของบริษัทในการจัดหาที่ดินหรือโครงการเพื่อนำมาพัฒนา
  นอกจากนี้การที่สถาบันการเงินที่ไม่ได้ถูกปิดดำเนินกิจการต่างต้องเร่งแก้ปัญหาหนี้ที่ไม่ก่อให้เกิดรายได้
  โดยการจัดตั้งบริษัทบริหารสินทรัพย์เพื่อแปลงหนี้ดังกล่าวเป็นทรัพย์สิน
  และโดยที่ทุกสถาบันการเงินต่างจำเป็นต้องขายทรัพย์สินที่ไม่ก่อให้เกิดรายได้ดังกล่าว
  ยังเป็นอีกช่องทางหนึ่งของบริษัทในการเลือกซื้อที่ดินตลอดจนโครงการต่าง ๆ ด้วย

  หลักเกณฑ์ในการพิจารณา

  บริษัทมีหลักเกณฑ์ในการพิจารณาที่จะลงทุนในที่ดินแต่ละแห่งดังนี้

  สถานที่ตั้ง

  ที่ดินที่บริษัทสนใจจะตั้งอยู่ในแหล่งที่อยู่อาศัย
  ซึ่งจะมุ่งเน้นไปยังทำเลที่ยังไม่เคยมีโครงการของบริษัทมาก่อน
  ทั้งนี้เพราะแนวทางในการพัฒนาโครงการของบริษัทนั้นต้องการจะกระจายสถานที่ตั้งโครงการออกไปให้ได้มากที่สุด
  เพื่อให้ลูกค้ามีโอกาสเลือกทำเลที่ตั้งที่ถูกใจมากที่สุดและทำให้ชื่อ Noble
  เป็นที่รู้จักกว้างขวางยิ่งขึ้น

  ขนาดของที่ดิน

  ขนาดของที่ดิน เป็นอีกปัจจัยหนึ่งในการพิจารณา
  เนื่องจากจะเป็นปัจจัยที่มีอิทธิพลต่อการกำหนดรูปแบบของโครงการ โดยทั่ว ๆ
  ไปขนาดของที่ดินที่เหมาะสมกับรูปแบบโครงการของบริษัทในปัจจุบันจะเป็นพื้นที่ประมาณ 50-100
  ไร่ต่อโครงการ ในเขตปริมณฑลหรือเขตกรุงเทพรอบนอกและพื้นที่ประมาณ 1-2 ไร่ต่อโครงการ
  สำหรับโครงการ Medium rise
  ในใจกลางเมืองซึ่งนอกจากจะสามารถหาพื้นที่ขนาดนี้ไม่ยากนักแล้ว
  โครงการที่ทำยังมีขนาดไม่ใหญ่เกินไปสามารถปิดการขายได้เร็วด้วย

  ความสะดวกในการเดินทาง

  ในปัจจุบันระยะเวลาในการเดินทางจากบ้านถึงที่ทำงานเป็นปัจจัยสำคัญในการพิจารณาเลือกซื้อที่อยู่อาศัยของลูกค้า
  บริษัทมีนโยบายที่จะเลือกซื้อที่ดินที่ตั้งอยู่ในทำเลที่มีการคมนาคมสะดวกและสามารถใช้เวลาในการเดินทางมายังย่านธุรกิจกลางเมืองได้ในเวลาประมาณ
  1 ชั่วโมง 30 นาที

2.  วัสดุก่อสร้าง

  บริษัทมีนโยบายในการเลือกซื้อวัสดุก่อสร้างบางอย่างเอง
  โดยเฉพาะวัสดุก่อสร้างที่บริษัทมีอำนาจการต่อรองสูงอาทิเช่น สุขภัณฑ์, อุปกรณ์ประตู,
  ถังบำบัดน้ำเสีย, ลิฟท์ และวัสดุมุงหลังคา (Metal Sheet) เป็นต้น สำหรับวัสดุก่อสร้างอื่นๆ
  ผู้รับเหมาเป็นผู้ดำเนินการจัดซื้อเอง
  นอกจากนี้บริษัทยังมีนโยบายที่จะผลิตวัสดุก่อสร้างบางชนิดเพื่อลดต้นทุนการผลิตในอนาคต
  อย่างไรก็ตามบริษัทสามารถขอคำแนะนำเกี่ยวกับคุณภาพ ความคงทน
  และเป็นแหล่งตรวจสอบราคาของวัสดุก่อสร้างต่างๆ
  ได้จากบริษัทที่ปรึกษาด้านการบริหารการก่อสร้าง
  ซึ่งเป็นบริษัทที่ปรึกษาอิสระที่มีความสามารถและความชำนาญสูงซึ่งได้ร่วมงานการก่อสร้างกับบริษัทมาแล้วเป็นเวลานาน